<classify> WATAALAMU wa kilimo kutoka Taasisi ya Utafiti ya Zambia ZARI wametembelea Tanzania kujifunza utaalamu wa kuzalisha mbegu za korosho katika Taasisi ya Utafiti wa Kilimo TARI Naliendele. Taasisi ya Naliendele ndiyo pekee inayotoa huduma ya kitaalamu barani Afrika ikiwemo Zambia na nchi jirani ya Msumbiji. Aliyekuwa Mtafiti kiongozi Tari Naliendele, Profesa Peter Masawe alisema hayo akizungumza na waandishi wa habari kufuatia ujio wa ujumbe huo wa Zambia.Sisi ndiyo wazalishaji wa mbegu bora duniani na hakuna mwingine ambaye anaweza kuzalisha mbengu bora, tunazalisha mbegu na tunazalisha mbegu chotara na Tanzania ndiyo nchi pekee iliyoweza kuzalisha mbegu chotara ya korosho, alisema Profesa Masawe. Pro- fesa huyo alisema kwa sasa yuko nchini Zambia kwani ameombwakwa ajili ya kusaidia kutoa elimu kuhusu uzalishaji wa zao hilo kutokana na utaalam wa kiutafiti aliyokuwa nao katika shughuli hizo za utafiti wa korosho. Mkurugenzi mkuu wa taasisi hiyo ya Zari nchini Zambia Moses Mwale alisema kuwa wamekuja Mtwara kwa ajili kujifunza utaalamu wa kuzalisha korosho kutoka Tari huku akiishuru serikali ya Tanzania kwa kuwapatia msaada wa tani 25 za mbegu za korosho na wao watanunua tani 25. Tunaishukuru sana serikali ya Tanzania kwa kutupatia masaada wa mbegu za korosho tani 25 lakini na sisi tutanunua tani 25, alisema Mwale. Kaimu mkurugenzi wa Tari Fortunatus Kapinga alisema kuwa Zambia wamekuja kujifunza hapa nchini siyo kama hawajui ila tu wamekuja kujifunza zaidi kwani sayansi ni kitu ambacho wanabadilishana mawazo kutokana wao kuna vitu ambavyo wanafahamu katika mazao mengine lakini korosho hawafahamu.  <topic>: KITAIFA 